'Transformasiedruk kan laaste suksesvolle skole vernietig' | Maroela Media
Alana Bailey, adjunk uitvoerende hoof van AfriForum, het gesê volgens die departement se eie syfers, is 80% van die skole in die land wanfunksioneel. "Voormalige Model C-instellings tel oorwegend onder die suksesvolle 20% skole. Die DG se aanval op hulle skep die indruk dat die departement gehalte-onderrig ondergeskik aan 'n rasagenda stel," het Bailey gesê. "Die departement se eerste prioriteit moet die prestasie van skole wees, nié die rassesamestelling van hul personeel nie."
Sy het bygevoeg spanning neem toe wat belowende jongmense van loopbaangeleenthede daarin afskrik, wanneer rasagendas die fokus van 'n sektor word. "Daar is reeds 'n groot tekort aan jong onderwysers in die land. Die DG se boodskap behoort te lui dat gehalte ononderhandelbaar is en geen onderwyser wat hom of haar tot gehalte-onderrig verbind, sal weens 'n transformasie- of enige ander agenda uitgesluit word nie."
Die Solidariteit Beweging het verlede week 'n toekomsberaad oor onderwys gehou, waar beklemtoon is die departement se inmenging in onder meer aanstellings, taalbeleid en toelatingsprosedures, kan baie nadelig op die voortbestaan van openbare skole inwerk. Strategieë is ook bespreek om uitnemende Afrikaanse onderrig in die toekoms te beskerm en uit te bou.
"Skoolgemeenskappe moet sterk standpunt teen boodskappe soos dié van die DG inneem, om te verseker gehalte word nie ondergeskik aan ras- en ideologiese agendas gestel nie," het Bailey gesê.
Le klem op virtuele en tuisonderrig kombinasie, en privaat skole wat nie tegnies suid Afrikaans is nie. Die skelms kan nie virtuele instansies met hulle skelm kloue gevat kry nie.
Hulle kan sowaar niks opbou, regmaak of instand hou nie, net breek breek en breek
Onderwys en alle ander staatsdepartemente is vanaf Mbeki se tyd onderhewig aan idiologie gestel. Onder Zuma se wagbeurt is dit verder gevoer na absolute HAAT teenoor die blanke, kolonialisme en kapitalisme. Tensy Zuma EN die uitvoerende bestuur spoedig verwyder word, moet die landsburgers hul staal vir ERGE radikale, rewolusionêre besluite vanaf 'n leierlose ANC.
Hierdie model-C skole waarna verwys word is heel moontlik Afrikaanse skole. Dit dui net op een ding en dit is dat die Onderwysdepartement onbevoeg is om die ander skole op te hef en daarom die gehalte onderrig by model-C skole, wil afbring tot 'n laer vlak. Dit sal niks verander nie behalwe om die groot gaping tussen skole kleiner te maak. Dit sal die indruk skep dat alle skole ewe goed presteer.